《偈颂九十三首》
宋代·释梵琮

分冬时节，一物不违。
大家出手，各各提持。
白糍片片打硬，山果大小随宜。
衲僧家，牙如剑树，
口似龙池。入齿下咬著，
吞吐唾雾霏霏。蓦忽撞著栗棘，
直得暗里攒眉。颺在粪扫堆上，
千圣从来不知。洞山掇转处，
丧却目前机。

作者简介：释梵琮，号率庵。宁宗嘉定十二年（一二一九）住庆元府仗锡山延胜禅院。理宗绍定元年（一二二八）住南康军云居山真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。